“Ons gaan ten minste twee maal per jaar na die Krugerwildtuin toe en albei my seuns is baie bewus van omgewingsake, veral renosterstropery. Hulle het in die skool begin praat oor besoedeling, en spesifiek hoe dit die visse in die see raak. MJ is emosioneel geraak daardeur, hy het amper elke dag ná skool vir my kom vertel daarvan,” het sy gesê.
“Hy het gesê: ‘Mamma, later gaan daar nie meer visse oor wees nie, net soos renosters! Want die besoedeling is so erg dat hulle almal gaan doodgaan.’ Ek het hom toe aangemoedig om die eerste stap te waag as hy so sterk daaroor voel.”
“Die skool het die briefie baie goed ontvang. Hulle het vir MJ ŉ brief teruggeskryf waarin hulle sê hy is ŉ groot inspirasie vir hulle en hulle gaan werk maak daarvan om nie net al die plastiekstrooitjies nie, maar ook alle plastiekverpakkings, uit die skool te verwyder,” het Du Plessis gesê.
“Dit was baie kosbaar en ek dink dit verg nogal baie moed van MJ af. Ons het dadelik die plastiekstrooitjies uit die snoepie verwyder, so dit is nie meer beskikbaar nie. Daar is uit die aard van die saak sekere goed soos slush puppies wat die kinders nie sonder strooitjies kan drink nie. As hulle vra, gee ons vir hulle. Maar ons is besig om na afbreekbare alternatiewe te kyk,” het sy gesê.
“As ouer kan jy net jou kinders lei in die regte rigting, en dan hoop hulle doen die regte goed. Vir ons is dit ŉ groot riem onder die hart dat hy braaf genoeg is om standpunt in te neem oor iets waaroor hy sterk voel. Dit maak my hart warm, en ek is baie trots op hom,” het sy gesê.
MJ was sélf ook baie gelukkig met die uitkoms van sy briefie. “Hy was opgewonde en half verlig, want ‘nog ŉ vis gaan bly leef’. Hy was bly dat hy ŉ positiewe bydrae in sy skool en omgewing kan maak. Die verandering sal nie net die seelewe beïnvloed nie, maar ook die skoolterrein skoon hou wat een van sy motiverings was,” het Du Plessis gesê.
Tien uit tien vir MJ wat probeer om ‘n oplossing te vind vir ‘n probleem eerder as om net te kla daaroor. En ook vir die skool vir die manier waarop hulle dit hanteer het. My grootste respek vir julle!
boeta jy maak my dag!! ek stem so saam met jou. en dan is daar steeds so baie gesinne wat nie hul vullis herwin nie! rondom ons in lynnwood…. mense wat jy verwag opgevoed moet wees…. elke bietjie help. ons moet verantwoordelikheid neem vir ons omgewing en hulpbronne…. water… krag …
Baie bly vir wat jy gedoen en reg gekry het MJ. Ek wens net hierdie skool kan dieselfde houding he met die boelies in die skool waar seuns my kleindogter slaan, klap, spot, ongemaklike opmerkings maak en dit gaan so van die begin van die jaar al(al wat die seuns kry is “julle moet ophou”) so moet ons nou wag tot sy bitter seer kry???